

**REPUBLIKA HRVATSKA**

**ZAGREBAČKA ŽUPANIJA**

**OPĆINA DUBRAVICA**

**Općinski načelnik**

OIB: 89243140464

Pavla Štoosa 3, 10293 Dubravica

KLASA: 363-01/23-01/10

URBROJ: 238-40-01-24-2

Dubravica, 05. siječanj 2024. godine

**Zaprešić d.o.o.**

Zelengaj 15

10290 Zaprešić

Na temelju članka 77. stavka 9. Zakona o gospodarenju otpadom („Narodne novine“ broj 84/21, 142/23) općinski načelnik Općine Dubravica dana 05. siječnja 2024. godine izdaje

**O Č I T O V A N J E**

**o provedenoj provjeri usklađenosti prijedloga Cjenika javne usluge prikupljanja miješanog komunalnog otpada davatelja javne usluge ZAPREŠIĆ d.o.o., Zelengaj 15, 10290 Zaprešić, sa Zakonom o gospodarenju otpadom („Narodne novine“ broj 84/21, 142/23), sve sukladno članku 77. stavku 9. istog Zakona**

**Obrazloženje**

Općinski načelnik Općine Dubravica zaprimio je dana 29.12.2023. godine prijedlog Cjenika javne usluge prikupljanja miješanog komunalnog otpada (dalje u tekstu: Cjenik) od davatelja javne usluge Zaprešić d.o.o., Zelengaj 15, 10290 Zaprešić, u svrhu izdavanja očitovanja i suglasnosti na isti, sve sukladno čl. 77. st. 5 i st. 9. Zakona o gospodarenju otpadom („Narodne novine“ broj 84/21, 142/23, dalje u tekstu: Zakon).

Uvidom u prijedlog Cjenika, a sukladno čl. 77. st. 2. Zakona, utvrđeno je da je istim, ovisno o kriteriju količine predanog otpada, određena, zasebno za korisnika razvrstanog u kategoriju „kućanstvo“ i za korisnika razvrstanog u kategoriju korisnika „nije kućanstvo“, jedinična cijena za preuzimanje volumena spremnika miješanog komunalnog otpada.

Sukladno čl. 77. st. 3. Zakona davatelj usluge Zaprešić d.o.o. je prethodno proveo javno savjetovanje o prijedlogu Cjenika s obrazloženjem cijene i načina na koji je određena cijena obvezne minimalne javne usluge u trajanju od 30 dana. U razdoblju provedbe savjetovanja s javnošću nije zaprimljeno niti jedno mišljenje odnosno prijedlog.

Sukladno čl. 77. st. 7. Zakona prijedlog Cjenika se donosi za područje pružanja javne usluge Općine Dubravica, sadrži cijenu u eurima i kriterij obračuna količine otpada iz članka 67. Zakona, volumen preuzetog spremnika miješanog komunalnog otpada izražen u litrama i broj pražnjenja spremnika u obračunskom razdoblju.

Sukladno čl. 77. st. 8. Zakona davatelj javne usluge Zaprešić d.o.o. je zahtjevu za pribavljanje suglasnosti i očitovanja na cjenik priložio:

* Prijedlog cjenika s obrazloženjem iznosa cijene i izmjene cijene
* Procjenu iznosa prosječnog računa sukladno prijedlogu cjenika, koji bi korisnik usluge bio dužan platiti davatelju usluge u obračunskom razdoblju prema odabranom kriteriju obračuna količine otpada
* Izjavu osobe odgovorne za zastupanje davatelja usluge, odnosno direktora komunalne tvrtke Zaprešić d.o.o., da je prijedlog Cjenika u skladu sa Zakonom i Odlukom o načinu pružanja javne usluge sakupljanja komunalnog otpada na području Općine Dubravica, donesene na 05. sjednici Općinskog vijeća Općine Dubravica, dana 22.12.2021. godine, objavljene u „Službenom glasniku Općine Dubravica“ broj 07/2021)
* Izvješće o provedenom savjetovanju s javnošću
* Prijedlog datuma početka primjene cjenika – prvi sljedeći mjesec nakon ishođenih suglasnosti od Grada Zaprešića i JLS-a, te njihove objave u Službenim glasnicima i na mrežnim stranicama davatelja javne usluge
* Postotak o postotku promjene cijene u odnosu na važeću cijenu te razloge promjene cijene s obrazloženjem

Obzirom na provedenu provjeru, općinski načelnik Općine Dubravica, sukladno čl. 77. st. 9. Zakona izdaje očitovanje da je prijedlog Cjenika u skladu sa Zakonom te da predložene cijene potiču korisnika usluge da odvojeno predaje biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada i da, kad je to primjenjivo, kompostira biootpad.

Davatelj usluge dužan je ovo očitovanje objaviti u Službenom glasniku Općine Dubravica i na svojim mrežnim stranicama te obavijestiti korisnika usluge o cjeniku 15 dana prije dana primjene cjenika i u istom roku cjenik dostaviti nadležnom Ministarstvu.

NAČELNIK

Marin Štritof